ประธานาธิบดีอัฟกัน เซ็นแบ่งเค้กรัฐบาลกับคู่อริ
โฆษกของประธานาธิบดีอัชราฟ กานี แห่งอัฟกานิสถาน เผยเมื่อ 17 พ.ค.ว่า นายกานีกับนายอับดุลลาห์ อับดุลลาห์ คู่อริทางการเมือง ต่างลงนามข้อตกลงแบ่งสรรอำนาจในการบริหารประเทศเพื่อยุติข้อขัดแย้งทางการเมืองที่ยาวนานหลายเดือน ถือเป็นก้าวสำคัญที่อาจทำให้ความพยายามสิ้นสุดสงครามมานานยุติได้อย่างราบรื่น หลังนายอับดุลลาห์ไม่ยอมรับผลการเลือกตั้งเมื่อเดือน ก.ย.ปีกลาย พร้อมประกาศตั้งตัวเป็นประธานาธิบดีคู่ขนานไปกับนายกานีเมื่อต้นปีที่ผ่านมา ทำให้รัฐบาลสหรัฐฯ เหนื่อยหน่ายกับความขัดแย้งของสองคน จนประกาศถึงแผนที่จะตัดงบช่วยเหลือ 1000 ล้านเหรียญสหรัฐฯ หากทั้งสองยังไม่ลงรอยกันทั้งนี้ การจัดสรรตำแหน่งรัฐมนตรีสำคัญยังอยู่ระหว่างการเจรจา โดยนายอับดุลลาห์ต้องการกุมอำนาจกระทรวงสำคัญ เช่น กระทรวงการคลังกับกระทรวงต่างประเทศ ขณะที่นายกานีไม่เห็นด้วยและเสนอให้คุมกระทรวงมหาดไทย ด้านนายไมค์ ปอมปิโอ รัฐมนตรีต่างประเทศของสหรัฐฯ กับนายเยน สตอลเตนเบิร์ก เลขาธิการองค์การสนธิสัญญาป้องกันแอตแลนติกเหนือ หรือนาโต ต่างแสดงความยินดีกับข้อตกลงนี้ ซึ่งนายสตอลเตนเบิร์กยังเรียกร้องให้กลุ่มตาลีบันลดความรุนแรงและให้ทุกฝ่ายเดินหน้าเข้าสู่สันติภาพ.
นายกานีกับนายอับดุลลาห์ อับดุลลาห์ คู่อริทางการเมือง ต่างลงนามข้อตกลงแบ่งสรรอำนาจในการบริหารประเทศเพื่อยุติข้อขัดแย้งทางการเมืองที่ยาวนานหลายเดือน ถือเป็นก้าวสำคัญ
อัฟกานิสถาน,อับดุลลาห์ อับดุลลาห์,อัชราฟ กานี,คู่อริทางการเมือง,นาโต,ไมค์ ปอมปิโอ,ข่าววันนี้